rejauldu/bengali-wikipedia huggingface dataset:
পুরাতন জিনিসের দোকান (বা এন্টিকের দোকান) প্রাচীন জিনিস বিক্রি করে থাকে। পুরাতন জিনিসের দোকানগুলি স্থানীয়ভাবে বা ইন্টারনেটের মাধ্যমে অনলাইনে দেখা যেতে পারে।  থাম্ব|ফিনল্যান্ডের পুরানো জিনিসের দোকান "ভারিন ভারাস্তো"  একটি প্রাচীন জিনিসের দোকান একটি এন্টিক মলের মধ্যেও অবস্থিত হতে পারে, যেখানে একজন পৃথক এন্টিক বিক্রেতা একটি দোকান খুলতে পারেন এবং মলের মধ্যে বিক্রয়ের জন্য তাদের ব্যক্তিগত বা পারিবারিক জিনিসগুলি প্রদর্শন করতে পারেন।  সাধারণত দোকানের দ্রব্যসামগ্রী নিলাম, বাড়ি বিক্রয়, গ্যারেজ বিক্রয় ইত্যাদি থেকে পাওয়া যায়। অনেক জিনিস খুচরা এন্টিকের দোকানে আসার আগে বিক্রয় শৃঙ্খল বরাবর একাধিক এন্টিক বিক্রেতাদের মাধ্যমে আসতে পারে৷ এই দোকানগুলি কিছু বিশেষ দ্রব্যসামগ্রী বিক্রি করে এবং সাধারণ ক্রেতাদের কাছ থেকে জিনিস কিনেও থাকে। দোকানের প্রকৃতি এবং অবস্থানের উপর নির্ভর করে এই জিনিসগুলির গুণমান খুব নিম্ন থেকে খুব উচ্চ ও ব্যয়বহুল হতে পারে।  প্রায়শই, অনেক প্রাচীন জিনিসের দোকান কাছাকাছি এলাকায় একসাথে অবস্থান করে ; একই শহরে যেমন নিউ ইংল্যান্ডের অনেক জায়গায়, একই রাস্তায় যেমন পোর্টোবেলো রোড বা লন্ডনের ক্যামডেনে, বা একটি অ্যান্টিক মলে।  প্রাচীন জিনিসের দোকানগুলি নির্দিষ্ট কিছু দ্রব্য  বিশেষ বিক্রি করতে পারে যেমন প্রাচীন আসবাবপত্র বা গয়না, তবে অনেক দোকানে বিভিন্ন ধরনের জিনিস মজুত থাকে। কিছু বিক্রেতাদের শুধুমাত্র অনলাইন উপস্থিতি থাকে ; তাদের কোন দোকান থাকে না।  তথ্যসূত্র  বিষয়শ্রেণী:ধরন অনুযায়ী বিক্রিত পণ্যদ্রব্যের খুচরা বিক্রেতা বিষয়শ্রেণী:পুনর্ব্যবহার বিষয়শ্রেণী:পুরানো জিনিস
মাগুরখালী ইউনিয়ন বাংলাদেশের খুলনা জেলার  ডুমুরিয়া উপজেলার অন্তর্গত একটি ইউনিয়ন। অবস্থান ও আয়তন মাগুরখালি ইউনিয়নের গ্রামগুলি হচ্ছে শিবনগর, পূর্বপাতিবুনিয়া, হোগলাবুনিয়া	, পশ্চিমপাতিবুনিয়া,ঝরঝরিয়া, কাঠালিয়া,	ব্রক্ষারবেড়	, বৈঠাহারা, শেখেরট্যাক, মহাদেবপুর, মাগুরখালী, শুকরমারি, আধার মানিক,	কোড়াকাটা, খোরেরাবাদ,	হেতাইলবুনিয়া	, চিত্রামারী	, পারমাগুরখালী, গজালীয়া,	আলাদিপুর, নাথেরকুল, গাজিনগর, ঘুরুনিয়া, কৌপুকুরিয়া, চন্ডিপুর, বাগারদাইড়, লাঙ্গলমোড়া, খাগড়াবুনিয়া, কাঞ্চন নগর,আমড়বুনিয়া।  নদনদী  সালতা,হাতীটানা,ঘ্যাংরাইল  শিক্ষাপ্রতিষ্ঠান   মহাবিদ্যালয়  স্বর্ণদ্বীপ মহাবিদ্যালয়   উচ্চমাধ্যমিক বিদ্যালয়  কৈপুকুরিয়া মাগুরখালী মাধ্যমিক বিদ্যালয়  তপোবন মাধ্যমিক বিদ্যালয়।  আমড়বুনিয়া মাধ্যমিক বিদ্যালয়।  বিদ্যা বিথী মাধ্যমিক বিদ্যালয়।  কাঠালিয়া নিম্ন মাধ্যমিক বিদ্যালয়।   তথ্যসূত্র   বিষয়শ্রেণী:ডুমুরিয়া উপজেলার ইউনিয়ন
জেমস টমাস জ্যাকি বটেন (; জন্ম: ২১ জুন, ১৯৩৮ - মৃত্যু: ১৪ মে, ২০০৬) ট্রান্সভাল প্রদেশের প্রিটোরিয়ায় জন্মগ্রহণকারী দক্ষিণ আফ্রিকান আন্তর্জাতিক ক্রিকেটার ছিলেন।Obituaries, 2007: Obituaries index: A-E দক্ষিণ আফ্রিকা ক্রিকেট দলের অন্যতম সদস্য ছিলেন তিনি। ১৯৬৫ সালে সংক্ষিপ্ত সময়ের জন্যে দক্ষিণ আফ্রিকার পক্ষে আন্তর্জাতিক ক্রিকেটে অংশগ্রহণ করেছেন।  ঘরোয়া প্রথম-শ্রেণীর দক্ষিণ আফ্রিকান ক্রিকেটে নর্থ ইস্টার্ন ট্রান্সভাল ও নর্দার্ন ট্রান্সভাল দলের প্রতিনিধিত্ব করেন। দলে তিনি মূলতঃ ডানহাতি ফাস্ট-মিডিয়াম বোলার হিসেবে খেলতেন। এছাড়াও, নিচেরসারিতে ডানহাতে ব্যাটিংয়ে পারদর্শী ছিলেন ‘জ্যাকি’ ডাকনামে পরিচিত জ্যাকি বটেন।   প্রথম-শ্রেণীর ক্রিকেট  প্রিটোরিয়া বয়েজ হাই স্কুলে অধ্যয়ন করেছেন। ১৯৫৭-৫৮ মৌসুম থেকে ১৯৭১-৭২ মৌসুম পর্যন্ত জ্যাকি বটেনের প্রথম-শ্রেণীর খেলোয়াড়ী জীবন চলমান ছিল। ১৯৫৭-৫৮ মৌসুমে নর্থ ইস্টার্ন ট্রান্সভালের সদস্যরূপে প্রথম-শ্রেণীর ক্রিকেটে অভিষেক ঘটে জ্যাকি বটেনের। পরের মৌসুমে মাত্র সাত খেলায় ৬৩ উইকেট দখল করেছিলেন তিনি। ফলশ্রুতিতে, ঐ দেশের অন্যতম বর্ষসেরা ক্রিকেটারের সম্মাননা লাভ করেন তিনি। ঐ মৌসুমের উল্লেখযোগ্য দিক ছিল গ্রিকুয়াল্যান্ড ওয়েস্টের বিপক্ষে খেলায় ৪৯ রান খরচায় ১৫ উইকেট লাভ। তন্মধ্যে, প্রথম ইনিংসে ব্যক্তিগত সেরা বোলিং পরিসংখ্যান ৯/২৩ গড়েন।  পরের মৌসুমে আবারো ভালো খেলা উপহার দেন। তবে, অল্পের জন্যে ১৯৬০ সালে ইংল্যান্ড গমন করা থেকে বঞ্চিত হন। অবশ্য, ১৯৬১ সালে ফেজেলা দলের সদস্যরূপে ইংল্যান্ড গিয়েছিলেন তিনি। ১৯৭১-৭২ মৌসুম পর্যন্ত খেলা চালিয়ে গেলেও নিজেকে আর কখনো শুরুরদিকের সুন্দর ক্রীড়াশৈলী প্রদর্শনের দিকে নিয়ে যেতে পারেননি।   আন্তর্জাতিক ক্রিকেট  সমগ্র খেলোয়াড়ী জীবনে তিনটিমাত্র টেস্টে অংশগ্রহণ করেছেন জ্যাকি বটেন। সবগুলো টেস্টই ইংল্যান্ডের বিপক্ষে খেলেছিলেন তিনি। ২২ জুলাই, ১৯৬৫ তারিখে লর্ডসে স্বাগতিক ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। ২৬ আগস্ট, ১৯৬৫ তারিখে ওভালে একই দলের বিপক্ষে সর্বশেষ টেস্টে অংশ নেন তিনি।  ১৯৬৫ সালে ইংল্যান্ডে দক্ষিণ আফ্রিকার সদস্যরূপে পদার্পণ করেন। এ সিরিজের তিন টেস্টে অংশ নিয়েছিলেন। পিটার পোলকের সাথে বোলিং উদ্বোধনে নেমেছিলেন। ৪২.১২ গড়ে আট উইকেট নিয়ে দক্ষিণ আফ্রিকার ১-০ ব্যবধানে সিরিজ জয়ে কিঞ্চিৎ ভূমিকা রাখেন। সমগ্র সফরে ২৪.৭৮ গড়ে ৩৩ উইকেট পান। তবে কোন ইনিংসেই তিন উইকেটের বেশি পাননি।  জ্যাকি বটেন বৈচিত্র্যময় পেস সহযোগে ধূর্ততার সাথে ফাস্ট-মিডিয়াম বোলিং করতেন। স্লিপ অঞ্চলের দিকে বলকে ঠেলে দিতে ব্যাটসম্যানকে বাধ্য করাতেন। সমগ্র খেলোয়াড়ী জীবনে ২০.৩৬ গড়ে ৩৯৯ উইকেট দখল করেছিলেন তিনি।   ব্যক্তিগত জীবন  ক্রিকেটের পাশাপাশি ফুটবল খেলায়ও সিদ্ধহস্তের পরিচয় দিয়েছিলেন জ্যাকি বটেন। প্রিটোরিয়াভিত্তিক আর্কাডিয়া শেফার্ডসের পক্ষে ন্যাশনাল ফুটবল লীগে খেলেছেন। ক্রিকেট খেলা থেকে অবসর গ্রহণের পর ১৯৯৩ সাল থেকে নর্দার্নস ক্রিকেট ইউনিয়নের সম্মানিত সদস্যরূপে কাজ করেছেন।  বেশ কয়েকবার মলাশয়ে অস্ত্রোপচার করা হয়েছিল তার। ১৪ মে, ২০০৬ তারিখে ৬৭ বছর বয়সে গটেংয়ের লিটিলটন এলাকায় জ্যাকি বটেনের দেহাবসান ঘটে।   তথ্যসূত্র    আরও দেখুন   গ্লেন হল  কেলি সেম্যুর          সানফয়েল সিরিজ  ইস্টার্ন প্রভিন্স ক্রিকেট দল  দক্ষিণ আফ্রিকান টেস্ট ক্রিকেটারদের তালিকা  ইংরেজ ক্রিকেট ও ফুটবল খেলোয়াড়দের তালিকা   বহিঃসংযোগ       বিষয়শ্রেণী:১৯৩৮-এ জন্ম বিষয়শ্রেণী:২০০৬-এ মৃত্যু বিষয়শ্রেণী:দক্ষিণ আফ্রিকান ক্রিকেটার বিষয়শ্রেণী:দক্ষিণ আফ্রিকার টেস্ট ক্রিকেটার বিষয়শ্রেণী:নর্দার্নসের ক্রিকেটার বিষয়শ্রেণী:দক্ষিণ আফ্রিকান ফুটবলার বিষয়শ্রেণী:প্রিটোরিয়া থেকে আগত ক্রিকেটার‎ বিষয়শ্রেণী:দক্ষিণ আফ্রিকার ক্রিকেট প্রশাসক
thumb|upright=1.5|সিউডোফেড্রিন সিউডোফেড্রিন এলকালয়েড (উপক্ষার) এফেড্রিনের একটি রাসায়নিক জাতক। এফেড্রিন এলকালয়েডকে হাইড্রোক্লোরিক এসিডের সাথে বিক্রিয়া করলে সিউডোফেড্রিন তৈরী হয়। Evans WC; Trease and Evans' Pharmacognosy. University Press, Cambridge.13th edition. 1989; pp. 395. এক কেজি সিউডোফেড্রিনের মূল্য ৬৭ ডলার।  MIMS Bangladesh 2015  ব্যবহার  সর্দি-কাশির ওষুধ তৈরির উপাদান সিউডোফেড্রিন ব্যবহৃত হয়। ফুসফুস, কান-গলার প্রদাহ, সর্দি-কাশি, শ্বাসকষ্ট ও অ্যালার্জি উপশমের ওষুধে সিউডোফেড্রিন ব্যবহার করা হয়। বাংলাদেশের বাজারে বিভিন্ন কোম্পানির ১৫-২০টি ব্র্যান্ড ট্যাবলেট ও সিরাপ পাওয়া যায়। বাংলাদেশ ওষুধ তৈরির জন্য বৈধভাবে ব্রাজিল, ইতালি, ভারত, চীন ও সিঙ্গাপুর থেকে সিউডোফেড্রিন আমদানি করে। আমদানি করা সিউডোফেড্রিন দিয়ে আট ধরনের ওষুধ প্রস্তুত করে স্থানীয় ওষুধ কোম্পানি।  অপব্যবহার  সিউডোফেড্রিন এর সঙ্গে ক্যাফেইন মিশিয়ে মাদকদ্রব্য তৈরি করা হচ্ছে। সিউডোফেড্রিন দিয়েই মেটাফেটামিন তৈরি করা হয়, যা ইয়াবা নামে পরিচিত মাদকের একটি উপাদান। মেটাফেটামিন ও ক্যাফেইন দিয়েই ইয়াবা ট্যাবলেট তৈরি করা হয়।ক্যাফেইনও একটি উদ্দীপক এলকালয়েড যা চা ও কফির উদ্দীপক উপাদান। শুধু বাংলাদেশেই বছরে ৩০০ কোটি ডলার মূল্যের ইয়াবা ট্যাবলেট বিক্রি হয়। এক কেজি সিউডোফেড্রিনের মূল্য ৬৭ ডলার। এই পরিমাণ সিউডোফেড্রিন দিয়ে ৪ লাখ ইয়াবা ট্যাবলেট তৈরি করা সম্ভব। যার মূল্য দাঁড়ায় ৬ লাখ ডলারেরও বেশি।বিশেষজ্ঞদের মতে বাংলাদেশের তরুণ সমাজকে ধংশ করার জন্য প্রতিবেশী কয়েকটি দেশ  প্রচুর পরিমাণে সিউডোফেড্রিন উৎপাদন করছে এবং  তা দিয়ে ইয়াবা তৈরি করা হচ্ছে ও বাংলাদেশে  পাচার করা হচ্ছে। আন্তর্জাতিক ওষুধ নির্মাতা গ্লাক্সোস্মিথকিন এর বাংলাদেশ  শাখা ২০১০ সাল থেকে সিউডোফেড্রিন দিয়ে ওষুধ উৎপাদন বন্ধ করে দিয়েছে।  আইন ও নিয়ন্ত্রণ সিউডোফেড্রিন ওভার দ্য কাউন্টার ওষুধ বা সেই সব ওষুধ যেগুলো ক্রেতা সরাসরি প্রেসক্রিপশন ছা্ড়াই কিনতে পারে এমন ওষুধ নয়. এটি কিনতে হলে সরকারী অনুমোদন লাগে। ব্যাপক অপব্যবহারের কারণে বিশ্বজুড়ে সিউডোফেড্রিন অপব্যবহার এর বিরুদ্ধে ব্যবস্থা নেওয়া হচ্ছে। অবৈধ মাদক ইয়াবা ট্যাবলেটের বিক্রি বেড়ে যাওয়ার কারণে সিউডোফেড্রিন নিষিদ্ধ করতে যাচ্ছে বাংলাদেশ সরকার।  সম্প্রতি মেক্সিকোও সিউডোফেড্রিন আমদানি নিষিদ্ধ করেছে। মাদকদ্রব্য নিয়ন্ত্রণ অধিদফতর, বাংলাদেশ   তথ্যসূত্র   বিষয়শ্রেণী:এলকালয়েড বিষয়শ্রেণী:ওষুধ বিষয়শ্রেণী:ওষুধের অপব্যবহার বিষয়শ্রেণী:ক্যাফেইন বিষয়শ্রেণী:ওষুধের আইন ও নিয়ন্ত্রণ বিষয়শ্রেণী:মাদকদ্রব্য
উত্তম মহান্তি (২৩ ডিসেম্বর ১৯৫৮ - ২৭ ফেব্রুয়ারি ২০২৫) ছিলেন একজন ভারতীয় চলচ্চিত্র ও টেলিভিশন অভিনেতা, যিনি ১৩৫টির অধিক ওড়িয়া চলচ্চিত্র, ৩০টি বাংলা চলচ্চিত্র এবং নয়া জহর নামক একটি হিন্দি চলচ্চিত্রে অভিনয় করেছিলেন।   ব্যক্তিগত জীবন ও মৃত্যু  উত্তম মহান্তি ১৯৮৭ সালে অপরাজিতা মহান্তিকে বিয়ে করেছিলেন। এই দম্পতির পুত্র বাবুশান মহান্তিও একজন অভিনেতা।  উত্তম মহান্তি ২০২৫ সালের ২৭ ফেব্রুয়ারি ৬৬ বছর বয়সে দিল্লিতে মৃত্যুবরণ করেন।   চলচ্চিত্রের তালিকা    ১৯৭৭: অভিমান  ১৯৭৮: কবি সম্রাট উপেন্দ্র ভাঞ্জ  ১৯৭৮: পতি পত্নী  ১৯৭৮: শঙ্খ মহুরী  ১৯৭৮: সারাপঞ্চ বাবু  ১৯৭৯: চিহ্ন অচিহ্ন  ১৯৭৯: নিঝুম রাতিরা সাথী  ১৯৮০: রামায়ণ  ১৯৮০: রাম বলরাম  ১৯৮১: অক্ষয় ত্রুতিয়া  ১৯৮১: আরতি  ১৯৮১: দেবজানি  ১৯৮২: আস্তারাগা  ১৯৮২: দেখ খবর রাখ নজর  ১৯৮২: জওয়াইন পুয়া  ১৯৮৩: অভিলাশা  ১৯৮৩: ঝিয়াটি সীতা পরী  ১৯৮৩: রাম রহিম  ১৯৮৪: জয় ফুল  ১৯৮৪: জননী  ১৯৯১: নয়া জহর  ১৯৯২: আপন পর  ১৯৯৮: মনের মত মন  ২০১৫: শবনম   পুরস্কার ও স্বীকৃতি   ওড়িশা লিভিং লেজেন্ড পুরস্কার ২০১২  সেরা অভিনেতা হিসেবে ওড়িশা রাজ্য চলচ্চিত্র পুরস্কার (ফুলা চন্দনা, ঝিয়াতি সীতা পরী, দন্ড বালুঙ্গা, সুনা চাদেই চলচ্চিত্রের জন্য)  ৫ম ফিটফাট বায়োস্কোপ পুরস্কার, ২০০৮   তথ্যসূত্র    বহিঃসংযোগ     বিষয়শ্রেণী:১৯৫৮-এ জন্ম বিষয়শ্রেণী:২০২৫-এ মৃত্যু বিষয়শ্রেণী:ভারতীয় চলচ্চিত্র অভিনেতা বিষয়শ্রেণী:ভারতীয় টেলিভিশন অভিনেতা বিষয়শ্রেণী:২০শ শতাব্দীর ভারতীয় অভিনেতা বিষয়শ্রেণী:২১শ শতাব্দীর ভারতীয় অভিনেতা বিষয়শ্রেণী:ওড়িয়া চলচ্চিত্র অভিনেতা
আল বাইত স্টেডিয়াম () হল একটি ফুটবল মাঠ, যা কাতারের আল খুর এলাকায় ২০২২ ফিফা বিশ্বকাপের জন্য নির্মাণ করা হয়েছে। স্টেডিয়ামটির নির্মাণ কাজ সালিনি এবং কিমোলাই ঠিকাদারী প্রতিষ্ঠানের হাতে ন্যস্ত করা হয়েছিল ২০১৫ সালে। ২০২০ সালের জানুয়ারিতে, স্টেডিয়ামটির, পরিবেশ বান্ধব ডিজাইন, নির্মাণ ব্যবস্থাপনা এবং শক্তির কার্যক্ষমতা কারণে স্থায়িত্ব সনদ লাভ করে।   পরিকল্পনা  স্টেডিয়ামটি তৈরি করা হয় ঝিনুকের প্রত্যাকৃতি দিয়ে, সকল দর্শকের জন্য উপড়ে ছাদ বিশিষ্ট বসার জায়গা থাকবে। অসংখ্য যোগাযোগ পদ্ধতির সাথে সম্পৃক্ত থাকবে, বাহিরের পার্কিংগুলোতে প্রায় ৬,০০০ গাড়ী, ৩৫০টি বাস, এবং চলাচলরত আরো ৩৫০টি বাস/শ্যাটলকে ধারণ করার ক্ষমতা রাখে। সেই সাথে ১,০০০ ট্যাক্সি ও ওয়াটার ট্যাক্সি ধারণ করতে পারবে। মাঠটি শুরু হবে প্রায় ৬০,০০০ বিশ্বকাপ দর্শক ফলোয়ারকে নিয়ে, এছাড়াও থাকছে সংবাদকর্মীদের জন্য ১০০০ আসন। স্টেডিয়ামটি গ্লোবাল স্থায়িত্ব পর্যালোচনা পদ্ধতির কাছ থেকে ডিজাইন ও নির্মাণে পরিবেশ বান্ধব নির্মাণ কাজের জন্য ঠিকাদারী সংস্থাকে অনেকগুলো সনদ লাভ করে।  স্টেডিয়ামটিতে অনেকগুলো হোটেল, রুম (যেখানে থাকবে মাঠের ফুটবল খেলা দেখার জন্য বেলকনি) অন্তর্ভুক্ত র‍য়েছে।   তথ্যসূত্র    বহিঃসংযোগ   আল বাইত স্টেডিয়ামরে প্রকল্প   বিষয়শ্রেণী:২০২২ ফিফা বিশ্বকাপের স্টেডিয়াম বিষয়শ্রেণী:কাতারের ফুটবল মাঠ বিষয়শ্রেণী:কাতারের ভবন ও স্থাপনা বিষয়শ্রেণী:২০২১-এ সম্পন্ন ক্রীড়া মাঠ বিষয়শ্রেণী:২০৩০ এশিয়ান গেমসের মাঠ
বড় বিঘাই বাংলাদেশের পটুয়াখালী জেলার অন্তর্গত পটুয়াখালী সদর উপজেলার একটি ইউনিয়ন।   আয়তন  বড় বিঘাই ইউনিয়নের আয়তন ৭,৩৪৯ একর।   প্রশাসনিক কাঠামো  বড় বিঘাই ইউনিয়ন পটুয়াখালী সদর উপজেলার আওতাধীন ১২নং ইউনিয়ন পরিষদ। এ ইউনিয়নের প্রশাসনিক কার্যক্রম পটুয়াখালী সদর থানার আওতাধীন। এটি জাতীয় সংসদের ১১১নং নির্বাচনী এলাকা পটুয়াখালী-১ এর অংশ।   জনসংখ্যার উপাত্ত  ২০১১ সালের আদমশুমারি অনুযায়ী বড় বিঘাই ইউনিয়নের মোট জনসংখ্যা ১৮,৭৯৮ জন। এর মধ্যে পুরুষ ৮,৮৯০ জন এবং মহিলা ৯,৯০৮ জন। মোট পরিবার ৪,৪৭৩টি।   শিক্ষা  ২০১১ সালের আদমশুমারি অনুযায়ী বড় বিঘাই ইউনিয়নের সাক্ষরতার হার ৫২.২%।  সৌন্দর্য বিবেচনায় এই ইউনিয়নকে পটুয়াখালীর কাশ্মীর বলা হয়।   আরও দেখুন   পটুয়াখালী সদর উপজেলা  পটুয়াখালী সদর থানা  পটুয়াখালী জেলা  বিষয়শ্রেণী:পটুয়াখালী সদর উপজেলার ইউনিয়ন
খায়রুজ্জামান একজন অবসরপ্রাপ্ত বাংলাদেশ সেনা কর্মকর্তা এবং সাবেক কূটনীতিক, তিনি মালয়েশিয়ায় বাংলাদেশের রাষ্ট্রদূতের দায়িত্ব পালন করেছেন। ১৯৭৫ সালের জেল হত্যা মামলায় অভিযুক্ত তিনি। বর্তমানে পলাতক আছেন।   কর্মজীবন  খায়রুজ্জামান বাংলাদেশ সেনাবাহিনীতে দায়িত্ব পালন করে মেজর পদে থেকে অবসর গ্রহণ করেন। ১৯৭৫ সালের জেল হত্যা মামলায় তাকে আসামি করা হয়। যেখানে সৈয়দ নজরুল ইসলাম, তাজউদ্দীন আহমদ, মুহাম্মদ মনসুর আলী ও আবুল হাসনাতকে হত্যা করা হয়। শেখ মুজিবের হত্যার পর তাকে বাংলাদেশের রাষ্ট্রদূত হিসেবে বিদেশি চাকরিতে পাঠানো হয়। ১৯৯৬ সালে বাংলাদেশ আওয়ামী লীগ সরকার ক্ষমতায় আসলে তখন তিনি ফিলিপাইনে বাংলাদেশের রাষ্ট্রদূত ছিলেন। তিনি বাংলাদেশে ফিরে এসে গ্রেপ্তার হন।  ২০০১ সালের অষ্টম জাতীয় সংসদ নির্বাচনের সময় তিনি রাষ্ট্রপতি শেখ মুজিবুর রহমানের হত্যাকাণ্ডে জড়িত থাকার অভিযোগে কারাগারে ছিলেন। চারদলীয় ঐক্যজোট সরকার ক্ষমতায় এলে তাকে মুক্তি দেওয়া হয়। তাকে পররাষ্ট্র মন্ত্রণালয়ে অতিরিক্ত সচিবের মর্যাদা দেওয়া হয়। তাকে মালয়েশিয়ার রাষ্ট্রদূত করা হয়।  ২০০৪ সালে তাকে বাংলাদেশের নিম্ন আদালত জেল হত্যা মামলা থেকে দেয়া হয়।  ২০০৯ সালে বাংলাদেশ আওয়ামী লীগ ক্ষমতায় এলে তারা তাকে পুনরায় ডেকে পাঠানো হয়। তিনি ছুটি চেয়েছিলেন কিন্তু সরকার তা প্রত্যাখ্যান করেন। তার স্থলে  বাংলাদেশ সরকার এ কে এম আতিকুর রহমানকে রাষ্ট্রদূত নিয়োগ দেন। তার পর তিনি বাংলাদেশে ফিরে না এসে " মালয়েশিয়া মাই সেকেন্ড হোম " প্রোগ্রামের আওতায় মালয়েশিয়ায় থাকার আবেদন করেন। ২০২২ সালের ৯ ফেব্রুয়ারি মালয়েশিয়ান পুলিশ তাকে মালয়েশিয়ার আমপাং, সেলাঙ্গর এলাকার একটি অ্যাপার্টমেন্ট থেকে  গ্রেপ্তার করে।  মালয়েশিয়া কর্তৃপক্ষ জানায় যে, বাংলাদেশের অনুরোধে তাকে গ্রেপ্তার করা হয়েছে।বাংলাদেশের অনুরোধে সাবেক রাষ্ট্রদূত গ্রেপ্তার : মালয়েশিয়ার স্বরাষ্ট্রমন্ত্রী, আমাদের সময়, ১০ ফেব্রুয়ারি ২০২২ গ্রেপ্তারের পর তার আইনজীবীরা দাবি করেন, তাদের মক্কেল একজন রাজনৈতিক আশ্রয়প্রার্থী। তিনি জাতিসংঘের শরণার্থী সংস্থার কার্ডধারী। তিনি কোনো অভিবাসন আইন লঙ্ঘন করেননি। এই আটকাদেশের বিরুদ্ধে তার স্ত্রী রিট আবেদন করলে মালয়েশিয়া আদালত ১৬ ফেব্রুয়ারি তাকে নিঃশর্ত মুক্তি দেন।সাবেক হাইকমিশনার খায়রুজ্জামান ছাড়া পেয়েছেন, প্রথম আলো, ১৬ ফেব্রুয়ারি ২০২২   তথ্যসূত্র   বিষয়শ্রেণী:বাংলাদেশী সেনা কর্মকর্তা বিষয়শ্রেণী:বাংলাদেশের রাষ্ট্রদূত বিষয়শ্রেণী:জীবিত ব্যক্তি বিষয়শ্রেণী:বাংলাদেশ সেনাবাহিনীর অফিসার বিষয়শ্রেণী:শেখ মুজিবুর রহমানের হত্যাকাণ্ড বিষয়শ্রেণী:ফিলিপাইনে বাংলাদেশের রাষ্ট্রদূত
হেপ্টাইন একটি অসম্পৃক্ত হাইড্রোকার্বন। এর গাঠনিক সংকেতে কার্বন -কার্বন ত্রিবন্ধন বিদ্যমান। ত্রিবন্ধনের একটি সিগমা ও দুটি পাই বন্ধন। কার্বন কার্বন বন্ধনের দৈর্ঘ্য ০.১২১ ন্যানোমিটার এটি সাধারণ অবস্থায় তরল। এর রাসায়নি্ক সংকেত C7H12। হেপ্টাইন অবস্থান সমানুতা প্রদর্শন করে। এটার আকৃতি সরল রৈখিক।  হেপ্টাইনের উৎস  প্রকৃতিতে হেপ্টাইনের উৎস হচ্ছে প্রাকৃতিক গ্যাস। প্রাকৃতিক গ্যাসের প্রধান উপাদান মিথেন। মিথেনকে ১৫০০ ডিগ্রি তাপমাত্রায় উত্তপ্ত করলে এসিটিলিন বা ইথাইন পাওয়া যায়। এসিটিলিনের সাথে উপজাত হিসেবে হাইড্রোজেন পাওয়া যায়।উচ্চ মাধ্যমিক রসায়ন, দ্বিতীয় পত্র। লেখকঃ ড. রবিউল ইসলাম, ড. গাজী মোঃ আহসানুল কবীর, D: মনিমুল হক।  ৬ষ্ঠ সংস্করণ, জুন ২০০৪ । প্রথম প্রকাশ মার্চ ১৯৯৯। এই ইথাইন থেকে হেপ্টাইন উৎপাদন করা সম্ভব।  চুনাপাথরকে ১০০০ ডিগ্রি তাপমাত্রায় উত্তপ্ত করলে ভেঙে ক্যালসিয়াম অক্সাইড উৎপন্ন হয়। একে কোক বা কয়লা (C) সহ উত্তপ্ত করলে ক্যালসিয়াম কার্বাইড (CaC2) উৎপন্ন হয়। ক্যালসিয়াম কার্বাইড সাধারণ তাপমাত্রায় পানিতে আদ্রবিশ্লেষিত হয়ে ইথাইন উৎপন্ন করে। উচ্চ মাধ্যমিক রসায়ন, দ্বিতীয় পত্র। ২২০ পৃষ্ঠা। লেখকঃ ড. রবিউল ইসলাম, ড. গাজী মোঃ আহসানুল কবীর, D: মনিমুল হক।  ৬ষ্ঠ সংস্করণ, জুন ২০০৪ । প্রথম প্রকাশ মার্চ ১৯৯৯। ইথাইন থেকে শৃংখল বিক্রিয়ায় উচ্চতর এলকাইন হেপ্টাইন তৈরী করা সম্ভব।  হেপ্টাইনের শিল্পোৎপাদন  হেপ্টাইল ডাই হ্যালাইড যেমন হেপ্টাইল ডাই ব্রোমাইডের সাথে এলকোহলিয় পটাশিয়াম হাইড্রোক্সাইড (KOH) মিশিয়ে উত্তপ্ত করলে প্রথমে হেপ্টেন এবং পরে হেপ্টাইন উৎপন্ন হয়।   হেপ্টাইল টেট্রা হ্যালাইডকে জিংকসহ পাতন করলে হেপ্টাইন উৎপন্ন হয়।  হেপ্টাইনের ধর্ম হেপ্টাইন অনুর ত্রিবন্ধনযুক্ত কার্বন পরমাণুদ্বয় sp সংকরিত হয়। এই দুটো কার্বন পরমাণুর sp সংকর অরবিটাল পরস্পর অধিক্রমন দ্বারা কার্বন-কার্বন সিগমা বন্ধন গঠন করে। প্রতিটি কার্বনের উপর লম্বভাবে অবস্থিত দুটি করে p-অরবিটাল পার্শ্বিক অধিক্রমন করে দুটি কার্বন-কার্বন পাই বন্ধন (π) গঠন করে। এভাবে কার্বন পরমাণুদ্বয় একটি সিগমা ও দুটি পাই বন্ধন অর্থাৎ ত্রিবন্ধন দ্বারা যাউক্ত হয়ে হেপ্টাইন অণু সৃষ্টি করে।  ভৌত ধর্ম হেপ্টাইন গ্যাসীয় পদার্থ।  ব্রোমিনের লাল দ্রবন ধীরে ধীরে বর্ণহীন করে ফেলতে পারে। এর উপস্থিতিতে পটাশিয়াম পার ম্যাঙ্গানেট দ্রবণ বর্ণহীন হয়। এমোনিয়াকাল সিলভার নাইট্রেট দ্রবণের সাথে বিক্রিয়ায় সিলভার এলকানাইডের সাদা অধঃক্ষেপ পড়ে।  রাসায়নিক বিক্রিয়া হেপ্টাইনের রাসায়নিক বিক্রিয়া অসম্পৃক্ত হাইড্রোকার্বন হেপ্টিনের অনুরূপ। এরা ইলেক্ট্রনাকর্ষী যুত বিক্রিয়া দেয়। এই বিক্রিয়ার কারণ পাই বন্ধনের হালকাভাবে বিরাজিত পাই ইলেকট্রন। পাই বন্ধনের ইলেকট্রণ মেঘমালার সংস্পর্শে এসে ইলেকট্রন আকর্ষী বিকারক এসে সংযুক্ত হয়ে অন্তর্বর্তী কার্বোনিয়াম আয়ন গঠন করে যা পরবর্তীতে বিকারকের কেন্দ্রাকর্ষী অংশ দ্বারা প্রশমিত হয় এবং যুত যৌগ গঠন করে। হেপ্টিনের তুলনায় হেপ্টানের অসম্পৃক্ততা বেশি। কারণ হেপ্টিনে একটি পাই বন্ধন থাকে কিন্তু হেপ্টাইনে দুটি পাই বন্ধন থাকে। হেপ্টেন বা হেপ্টিনের অম্লধর্ম নেই বললেই চলে কিন্ত হেপ্টাইন অম্লধর্মী।  এর কারণ হেপ্টাইন অনুর কার্বন পরমাণুর sp সংকরন  হেপ্টাইন পাঁচ ধরনের বিক্রিয়া প্রদর্শন করে।   যুত বিক্রিয়া  প্রতিস্থাপন বিক্রিয়া  জারণ বিক্রিয়া  ওজোনীকরণ বিক্রিয়া  পরিমারকরণ বিক্রিয়া  হেপ্টাইনের ব্যবহার হেপ্টাইনকে বিভিন্ন ধরনের পলিমার উৎপাদনে কাঁচামাল হিসেবে ব্যবহার করা হয়।  আরো পড়ুন  হেপ্টান্যাল  হেপ্টানোন  হেপ্টানল  হেপ্টিন  হেপ্টেন  তথ্যসূত্র  বিষয়শ্রেণী:অ্যালকাইন
থিম্ফু (;  ) ভুটানের রাজধানী ও বৃহত্তম শহর। শহরটি হিমালয় পর্বতমালার একটি উঁচু উপত্যকায় অবস্থিত। থিম্ফুশহরটি আশেপাশের উপত্যকা এলাকায় উৎপাদিত কৃষি দ্রব্যের একটি বাজার কেন্দ্র। এখানে খাবার ও কাঠ প্রক্রিয়াজাত করা হয়। থিম্ফু দেশের অন্যান্য অংশ এবং দক্ষিণে ভারতের সাথে একটি মহাসড়ক ব্যবস্থার মাধ্যমে সংযুক্ত। তবে শহরটির সাথে কোন বিমান যোগাযোগের ব্যবস্থা নেই। থিম্ফুতে ভুটানের রাজপ্রাসাদ এবং দেশের বৃহত্তম বৌদ্ধমন্দিরগুলির একটি অবস্থিত। অতীতে থিম্ফু দেশটির শীতকালীন রাজধানী ছিল (পুনাখা ছিল গ্রীষ্মকালীন রাজধানী)। ১৯৬২ সালে শহরটিকে দেশের স্থায়ী প্রশাসনিক কেন্দ্রে পরিণত করা হয়।  পরিবহন রেলপথে ভুটানে কোনো রেলপথ নেই। সড়কপথে ফুন্টসলিং গিয়ে, সেখান থেকে ভুটান পরিবহন সংস্থার বাসে অথবা অন্য বাসে ভারতের শিলিগুড়ি শহর যাওয়া যায়, যা শিলিগুড়ি জংশন রেলওয়ে স্টেশন ও নিউ জলপাইগুড়ি জংশন রেলওয়ে স্টেশন নিকটবর্তী।  আকাশপথে এই শহরটির নিকটবর্তী বিমানবন্দর ৫৪ কিলোমিটার দূরে অবস্থিত পারো আন্তর্জাতিক বিমানবন্দর, যা দেশের একমাত্র আন্তর্জাতিক বিমানবন্দর।  খেলাধুলা চাংলিমিথাং স্টেডিয়াম থিম্ফুর একটি বহুমুখী ও ভুটানের জাতীয় স্টেডিয়াম। ১৯৭৪ সালে চতুর্থ ড্রুক গিয়াল্পো, জিগমে সিংয়ে ওয়াংচুক -এর রাজ্যাভিষেকের উদযাপনের জন্য নির্মিত হয়। নির্মাণকালে এই স্টেডিয়ামে ছিল ১০,০০০ দর্শককে রাখার ক্ষমতা। তবে ভুটানের ওয়াংচুক রাজবংশের শতাষ্ফীর জন্য এবং জিগমে খেসার নামগিয়েল ওয়াংচুক, ভুটানের পঞ্চম রাজ্যের রাজ্যাভিষেক উৎসবের জন্য ২৫,০০০ দর্শককে স্থান দিতে এটি পুরোপুরি সংস্কার করা হয়।  তথ্যসূত্র  বিষয়শ্রেণী:ভুটানের শহর ও নগর বিষয়শ্রেণী:এশিয়ার রাজধানী বিষয়শ্রেণী:ভুটানের জনবহুল স্থান
সৌদি আরবের শহর মদিনার ইতিহাসের একটি সময়রেখা নিচে দেওয়া হল।   ২০শ শতাব্দির পূর্বে    ৬ষ্ঠ খ্রিস্টপূর্বাব্দ - ইয়াথ্রিব "তিনটি ইহুদি উপজাতি, বনু কুইনুকা, বনু কুরাইজা এবং বনু নাদিরদের বসতি স্থাপন।"   ৬২২ খ্রিস্টাব্দ / ০-১ হিজরি  মুহাম্মদ মক্কা থেকে মদিনায় হিজরী (Islam) আসেন , (muhajirun) নামের এক সাহাবির সাথে.  কুবা মসজিদ এবং আল-মসজিদ আল-নববী (নবীর মসজিদ) নির্মাণ সম্পন্ন।   ইয়াথরিবের নাম পরিবর্তন করে ‘মদিনা’ করা হয়।   বাকী কবরস্থান প্রতিষ্ঠা।  ৬২৩ খ্রি - মসজিদ আল-কিবলাতাইন (দুই কিবলার মসজিদ) নির্মাণ।  ৬২৪ খ্রি - নবীর বাড়ি নির্মাণ সম্পন্ন।   ৬২৭  মার্চ-এপ্রিল: খন্দকের যুদ্ধ ।   Constitution of Medina created (approximate date).  ৬৩০ - মদিনা এবং মক্কাকে "ইসলামের পবিত্র শহর ঘোষণা।"   ৬৩২ খ্রি / ১১ হি  ৮ম জুন: মুহাম্মদের মৃত্যু।  আবু বকর খলিফা নিযুক্ত; খিলাফতে রাশিদার প্রতিষ্ঠা।   ৬৩৪ - খলিফা হিসেবে উমরের নিয়োগ।  ৬৩৯ - হিজরি বছরের ক্যালেন্ডার প্রণয়ন। [ উদ্ধৃতি প্রয়োজন ]  ৬৪৪ - উসমান ইবনে আফফান খলিফা নিযুক্ত।  656 - Ali becomes caliph and moves capital from Medina to Kufa.  ৬৬১ - উমাইয়া খিলাফত প্রতিষ্ঠা; রাজধানী মদিনা থেকে দামেস্কে স্থানান্তরণ।   ৬৬২ - মারওয়ান ইবন আল-হাকাম মদিনার গভর্নর হন।  683 - Medina sacked by Umayyads.  অষ্টম শতাব্দী - মদিনায় শরিয়া (ইসলামী আইন) সংহিতাবদ্ধ।   ৭০৬ - উমর ইবনে আবদ আল-আজিজ মদিনার গভর্নর হন।  ৭০৭ - আল-মসজিদ আল-নববী পুনর্নির্মাণ।   975 - City wall built.  1162 - City wall expanded.  1266 - Volcanic eruption within an hour's distance.  ১৫১৩ - আল-হাজরিয়া ওয়াকফ (ট্রাস্ট) অন্তর্ভুক্ত। [ উদ্ধৃতি প্রয়োজন ]  ১৫১৭ - উসমানীয় তুর্কিদের ক্ষমতা আহরণ।    1804 - Wahhabis in power.  1812 - November: Battle of Medina (1812); Turks in power.  ১৮৩৭ - আল-মসজিদ আন-নববী গম্বুজে সবুজ রঙের লেপন ।  ১৮৭২ - মদিনা উসমানীয় হেজাজ বিলায়েতের অংশ হয়ে যায়।  1896 - Telephone line installed.  1900 - Population (estimate): 16,000 to 20,000.   ২০শ শতাব্দী   1908 - Hejaz Railway (Damascus-Medina) begins operating.  ১৯১৬ - মদিনা অবরোধ শুরু হয়।  ১৯১৯ - জানুয়ারি: মদিনা অবরোধ শেষ হয়; ক্ষমতায় আরবরা।   1920 - Hejaz Railway (Damascus-Medina) stops operating.  1925 - Medina becomes part of the Kingdom of Saudi Arabia.  1937 - Italian-Muslim hospital founded.  1953 - Baqi Cemetery expanded.  1955 - Al-Masjid al-Nabawi enlarged.  1961 - Islamic University of Madinah established.  ১৯৭৪  মোহাম্মদ বিমানবন্দর চালু হয়েছে।  জনসংখ্যা: ১,৯৮,১৮৬ জন।   ১৯৮৫ - পবিত্র কুরআন মুদ্রণের জন্য কিং ফাহদ কমপ্লেক্স কাজ শুরু করে।  ১৯৮৬ - কুবা মসজিদের পুনর্নির্মাণ।   ২১শ শতাব্দী   ২০০১ - ১৫ মার্চ: রাশিয়ান বিমানের চেচেন হাইজ্যাকিং।   ২০০৩ - তাইয়েবা বিশ্ববিদ্যালয় প্রতিষ্ঠা  ২০০৬ - হেজাজ রেলওয়ে যাদুঘর উদ্বোধন।  ২০১০ - জনসংখ্যা: ১১,০০,০৯৩।   ২০১৪  ৮ই ফেব্রুয়ারি: ২০১৪ মদিনা হোটেল অগ্নিকাণ্ড ।  মদিনায় বায়ু দূষণ বার্ষিক গড় ৬৫ পিএম২.৫ এবং ১৫৩ পিএম১০ এ পৌঁছায় যা সুপারিশকৃত থেকে অনেক বেশি ।   ২০১৬ - ৪ জুলাই: মসজিদে নববীতে [[২০১৬ সৌদি আরব বোমা হামলা|বোমা হামলা]।    গ্রন্থপঞ্জি    তথ্যসূত্র    আরও দেখুন    মদিনার ইতিহাস  মদিনার অন্যান্য নাম  সৌদি আরবের অন্যান্য শহরের সময়রেখা : জেদ্দা, মক্কা, রিয়াদ   বহিঃসংযোগ   বিষয়শ্রেণী:শহরের ইতিহাস বিষয়শ্রেণী:শহরের সময়রেখা বিষয়শ্রেণী:মদিনার ইতিহাস
হিণ্ডুরী ভাষা (বা হণ্ডুরী; টাকরী:) পশ্চিমা পাহাড়ী ভাষাগোষ্ঠীর অন্তর্ভুক্ত একটি ভাষা, যা মূলত উত্তর ভারতের হিমাচল প্রদেশ রাজ্যের সোলান জেলার নালাগড় উপত্যকা ও তৎসংলগ্ন অঞ্চলকে কেন্দ্র করে বসবাসকারী জনগোষ্ঠীর ভাষা৷ ইউনেস্কো এই ভাষাটিকে ভারতের অধিকতর বিপন্ন ভাষাগুলির তালিকাভুক্ত করেছে৷ ২০০১ খ্রিস্টাব্দের জনগণনা অবধি এই ভাষাটির উল্লেখ নেই৷  লিপি হিণ্ডুরী ভাষার জন্য ব্যবহৃত মূল লিপি হলো টাকরী লিপির একটি বিশেষ স্থানীয় প্রকার, যা কোচি টাকরী লিপি নামে পরিচিত৷ উচ্চ সোলান ও সিমলার মহাসু পাহাড়ি ভাষার জন্যও এই লিপি ব্যবহার করা হতো৷https://www.researchgate.net/publication/340820409_A_Database_for_Printed_Takri_Class_of_North-West_Indian_Regional_Scripts&ved=2ahUKEwiUhe7K18jtAhUAH7cAHTN7BYcQFjAPegQICBAB&usg=AOvVaw1Y4JKwa71HzsNF-nb6yP87 তবে ভারতের স্বাধীনতা লাভের পর দেবনাগরী লিপি এই লিপিটিকে প্রতিস্থাপিত করে৷ thumb|হিণ্ডুরী ও মহাসু পাহাড়ি ভাষার কোচি লিপির নমুনা|alt=|center  জনসংখ্যা হিণ্ডুরী ভাষাভাষী লোক মূলত নালাগড় অঞ্চলে থাকেন৷ ২০১১ খ্রিস্টাব্দের জনগণনা অনুযায়ী ভারতে হিণ্ডুরী ভাষাভাষীর সংখ্যা ৪৭,৮০৩ জন, তবে ভারতে জনগণনায় পূর্বে এর উল্লেখ ছিলো না৷ এথ্‌নোলগ অনুসারে যেখানে ২০০১ খ্রিস্টাব্দে এই জনসংখ্যা ছিলো ৩০,০০০ জন৷ জন সচেতনতার অভাবে যথেষ্ট সংখ্যক লোক নিজেদের হিন্দি এবং পাহাড়ী ভাষা (পাহাড়ি মূলত হিমাচলের ভাষাগুলিকে একত্রিত করতে কেন্দ্রীয় সরকার প্রবর্তিত নাম) বলে উল্লেখ করেছেন৷  জনগণনা অনুসারে এক চতুর্থাংশ হিণ্ডুরীভাষী মানুষ মধ্যপ্রদেশ রাজ্যে পরিযান করেছেন৷  ভারত - ৪৭,৮০৩ হিমাচল প্রদেশ - ৩৩,১১৫ (০.৪৮%) সোলান জেলা - ৩২,৫৬৬ (৫.৬১%)  রামশহর ব্লক - ১৬,৫১৬ (৫০.৬৭%)  নালাগড় ব্লক - ৭,৩১১ (৬.৪০%)  বাদ্দি ব্লক - ৮,৩৯০ (৯.২৩%) মধ্যপ্রদেশ - ১২,৭৪৬ (-) শেওপুর জেলা - ১১,৯০৯ (১.৭৩%)   বর্তমান অবস্থা  হিণ্ডুরী ভাষাটি সাধারণভাবে পাহাড়ি অথবা হিমাচলি ভাষা নামে পরিচিত। তবে কারো কারো মতে বৃহত্তর পাঞ্জাবির ডোগরি ভাষার একটি উপভাষা। এই ভাষাটি কোন সরকারি পদমর্যাদা নেই এবং এটি বর্তমানে হিন্দি ভাষার একটি উপভাষা হিসেবে পরিগণিত হয়। ভাষাটির কোনো সরকারি মর্যাদা নেই৷ ইউনেস্কোর তথ্য অনুসারে এই ভাষাটি বিপন্ন ভাষার তালিকাভুক্ত, অর্থ অধিকাংশ হিণ্ডুরী ভাষাভাষী শিশুরা নিজের মাতৃভাষায় প্রাথমিক শিক্ষালাভে অক্ষম।  ভারতের সংবিধানের অষ্টম তফসিলে পাহাড়ী হিমাচলি ভাষাগুলির অন্তর্ভুক্তির জন্য ২০১০ খ্রিস্টাব্দে সিংহভাগ সম্মতিতে বিষয়টি রাজ্য বিধানসভায় উপস্থাপিত হয়৷ ছোটো ছোট সংস্থাগুলির দাবীকে বাদ দিতে সরকারীভাবে বিশেষ ঐই ভাষাগুলি সংরক্ষণ ও মান্যতা দানের কোনো বড় পদক্ষেপ নেওয়া হয় নি৷ রাজনৈতিক প্রভাবে ভাষাগুলির অধিকাংশের সাথেই হিন্দি ভাষাগোষ্ঠীর কোনরূপ পারস্পরিক সম্পর্ক না থাকলেও পাহাড়ি এই ভাষাগুলি হিন্দি ভাষার অন্তর্গত একেকটি উপভাষা হয়ে রয়েছে৷  তথ্যসূত্র  বিষয়শ্রেণী:পাহাড়ী ভাষা বিষয়শ্রেণী:হিমাচল প্রদেশের ভাষা বিষয়শ্রেণী:উত্তর ইন্দো-আর্য ভাষা বিষয়শ্রেণী:ইন্দো-আর্য ভাষাসমূহ বিষয়শ্রেণী:ভারতের বিপন্ন ভাষা বিষয়শ্রেণী:দেবনাগরী লিপিতে লেখা ভাষা